Christus se ad Mare Tiberiadis manifestat (Tissot)
"Christus se ad Mare Tiberiadis manifestat" est imago a Iacobo Tissot picta et in serie sua de vita Christi comprehensa, titulo The Life of Our Lord Jesus Christ, anno 1897 divulgata. In imagine depingitur prandium, seu potius ientaculum, quo Iesus post resurrectionem discipulos convitavit, sicut in evangelio Ioannis refertur. Ad hanc imaginem conficiendam Iacobus Tissot adumbrationem Maris Tiberiadis penicillo pinxit. Ambo picturae hodie in Museo Brooklyn servantur.